b'\n_START_ARTICLE_\nAmy Brenneman\n_START_SECTION_\nOpv\xc3\xa6kst\n_START_PARAGRAPH_\nBrenneman er f\xc3\xb8dt den 22. juni 1964 i New London, Connecticut, som datter af Frederica S., en h\xc3\xb8jerest\xc3\xa5ende retsdommer, som arbejdede for Connecticuts H\xc3\xb8jesteret, og Russell L. Brenneman, en milj\xc3\xb8bestemt advokat. Brenneman voksede op i Glastonbury, Connecticut, hvor hun deltog i teatergrupper, b\xc3\xa5de i skolen og i en lokal teatergruppe. Hun dimitterede fra Harvard University i 1987, med hovedfaget komparativ religion. Mens hun gik p\xc3\xa5 Harvard, genstartede hun Cornerstone Theater Company, som hun rejste rundt med i flere \xc3\xa5r efter dimissionen .\n_START_SECTION_\nKarriere\n_START_PARAGRAPH_\nBrennemans f\xc3\xb8rste store rolle, var som Janice Licalsi, en politibetjent med forbindelser til en mafia, i politi-serien: NYPD Blue. Hendes rolle, der skulle have en romantisk aff\xc3\xa6re med David Carusos karakter, var med i seriens 1. s\xc3\xa6son og nogle afsnit af 2. s\xc3\xa6son. Hun fik en Emmy-nominering i kategorien: Best Supporting Actress in a Drama Series i 1994 og det f\xc3\xb8lgende \xc3\xa5r en nominering i kategorien: Outstanding Guest Star. Efter hun forlod NYPD Blue, var hun i flere forskellige film, bl.a. Casper det venlige sp\xc3\xb8gelse (1995), Heat (1995), Fear (1996), Daylight (1996) og Nevada (1997). Hun havde en kort tilbagevendende rolle i Frasier i 1998-1999._NEWLINE_I 1999 blev Brenneman skaber og ledende producer til tv-serien Amys ret, hvor hun ogs\xc3\xa5 selv medvirker. Brenneman spiller den fraskilte enlige mor Amy Gray, der arbejder som familieretsdommer i Hartford, Connecticut. Showets koncept er baseret p\xc3\xa5 real-life oplevelser fra Brennemans mor, Frederica Brenneman, som der selv er dommer i Connecticut. Amys ret der blev sendt p\xc3\xa5 CBS, k\xc3\xb8rte med 6 s\xc3\xa6soner og 138 episoder, fra den 9. september 1999 til 3. maj 2005 med gode seertal. Frederica Brenneman var en af Harvard Law Schools f\xc3\xb8rste kvindelige dimittender og hun blev ungdomsdommer i Connecticut, da Amy var 3 \xc3\xa5r gammel. Amy har senere sagt: "Jeg spiller min mors job, ikke min mor"._NEWLINE_I marts 2007, var Brenneman g\xc3\xa6steskuespiller i Grey\'s Anatomys spin-off, Private Practice.\n_START_SECTION_\nPolitik\n_START_PARAGRAPH_\nBrenneman skrev under p\xc3\xa5 en "We Had Abortions"-beg\xc3\xa6ring, som er med i oktober 2006-udgaven af Ms. Magazine. Beg\xc3\xa6ringen indeholdt over 5.000 kvinders bekendelse p\xc3\xa5, at de f\xc3\xa5et foretaget en abort og at de "ikke f\xc3\xb8lte skam over det valg, de har taget". Den 28. februar 2007 var hun med i all-star benefit fort\xc3\xa6llingen "The Gift of Peace" p\xc3\xa5 UCLAs Freud Palyhouse, hvor hun spiller en selvst\xc3\xa6ndig butiksdrivende, sammen med skuespillere som Ed Asner, Barbara Bain, George Coe, Wendie Malick og James Pickens, Jr.. Skuespillet var en \xc3\xa5ben appel og fundraiser passage for U.S. House Resolution 808, som fors\xc3\xb8gte at etablere et Cabinet-level "Department of Peace" i den amerikanske regering, grundlagt p\xc3\xa5 grund af anledningen af Pentagons 2 procent \xc3\xa5rlige budget.\n_START_SECTION_\nPrivat\n_START_PARAGRAPH_\nI 1995 giftede Brenneman sig, i sine for\xc3\xa6ldres have, med instrukt\xc3\xb8ren Brad Silbering. Parret er aktive medlemmer af Cornerstone Theater Company Inc. i Los Angeles._NEWLINE_Silbering og Brenneman har 2 b\xc3\xb8rn, Charlotte Tucker (f\xc3\xb8dt d. 20. marts 2001) og Bodhi Russell (f\xc3\xb8dt d. 5. juni 2005).'